open-index/open-wikipedia-markdown huggingface dataset:
99942 அப்போஃபிஸ்

**99942 அப்போஃபிஸ்** (*99942 Apophis*) என்பது பூமிக்குக் கிட்டவாக உள்ள சிறுகோள் (*Asteroid*). டிசம்பர் 2004 ஆம் ஆண்டு ஆய்வுகளின் பின்னர் இச்சிறுகோள் 2029 ஆம் ஆண்டில் பூமியை மோதும் வாய்ப்பு 45,000 இற்கு ஒன்று என அறியப்பட்டது. பின்னர் எடுக்கப்பட்ட தகவல்களின் படி இந்த வாய்ப்பு 2029 இல் பூமியையோ அல்லது நிலவையோ தாக்கும் வாய்ப்புகள் நிராகரிக்கப்பட்டன. எனினும், 2029 ஆம் ஆண்டில் பூமிக்குக் கிட்டவாக இது வரும்போது புவியீர்ப்பின் காரணமாக விண்வெளியில் ஏறத்தாழ 600 மீட்டர் விட்டமுள்ள பகுதிக்கூடாக இது செல்லும் என்றும், அப்போது இது 2036 ஆம் ஆண்டு பூமியை மோதும் வாய்ப்புகள் உருவாகியிருப்பதாகத் தெரிவிக்கப்படுகிறது. இவ்வாய்ப்பு ஆகஸ்ட் 2006 வரை டொரினோ மோதல் அளவுகோலில் முதலாவது நிலையில் வைக்கப்பட்டிருந்தது.

குறித்த மேலதிக அவதானிப்புகள் இச்சிறுகோள் பூமியை அடையமாட்டாது என்பதை உறுதிப்படுத்தி, 2006, ஆகஸ்ட் 5 இல் டொரினோ அளவுகோல் 0 இற்குக் குறைக்கப்பட்டது. 2009, அக்டோபர் 7 ஆம் நாளன்று 2036 இல் பூமியை மோது வாய்ப்பு 250,000 இற்கு 1 ஆகக் கணிக்கப்பட்டது. மேலதிக மோதல் நாள் 2037 ஆம் ஆண்டாகக் கணிக்கப்பட்டு அதன் வாய்ப்பு 12.3 மில்லியன்களுக்கு 1 ஆகக் கணிக்கப்பட்டது.

அப்போபிஸ் பூமியை மோதவிடாமல் தடுக்கும் முயற்சி ஒன்றைத் தாம் ஆராய்ந்து வருவதாக 2009 டிசம்பர் 30 இல் ரஷ்யாவின் நடுவண் விண்வெளி ஆய்வு நிறுவனமான ரொஸ்கொஸ்மொசின் தலைவர் அனத்தோலி பெர்மீனொவ் தெரிவித்தார்.

## மேற்கோள்கள்

## வெளி இணைப்புகள்
* விக்கிசெய்திகளில்:
** 2030களில் பூமியை மோதவிருக்கும் சிறுகோளைத் தடுக்கும் முயற்சியில் ரஷ்யா
* Apophis Orbital Prediction Page at NASA JPL 
* May we deflect asteroids? (Advanced Concepts Team)
* Whew! Asteroid Won't Hit Earth in 2029, Scientists Now Say (SPACE.com)
* Astronauts propose 'tractor-pull' of asteroid 

பகுப்பு:சிறுகோள்கள்
கனடா சொற்கோவைக் குழு

**கனடா சொற்கோவைக் குழு** என்பது தற்கால தேவைகளுக்கு ஏற்ப தமிழில் கலைச்சொல்லாக்கத்தில் ஈடுபடும் ஒரு தமிழ் அறிஞர் குழுவாகும்.  அனுபவம் வாய்ந்த மொழிபெயர்ப்பாளர்கள், ஆசிரியர்கள், துறைசார் வல்லுனர்கள் ஆகியயோர் இந்தக் குழுவில் உள்ளார்கள்.  கனடிய சூழலுக்குத் தேவையான, குறிப்பாக அரச/நிறுவன ஆவணங்களை மொழி பெயர்க்க தேவையான கலைச்சொற்கள், மொழிபெயர்ப்பு வழிகாட்டல்கள் ஆகியவற்றுக்கு இந்தக் குழு சிறப்புக் கவனம் தருகிறது.  இவர்கள் தொகுத்த சொற்தொகுதிகள் நூலாகவும் வெளியிடப்படவுள்ளது.

## மேற்கோள்கள்
* சொற்கோவை

பகுப்பு:தமிழ் கலைச்சொல்லாக்க அமைப்புகள்
2009-ஆம் ஆண்டின் முக்கியக் கண்டுபிடிப்புகள்

சயன்ஸ் (*Science*) என்ற புகழ்பெற்ற அறிவியல் ஆய்வுப் பத்திரிகை வெளியிட்டுள்ள 2009 - ஆம் ஆண்டின் முக்கிய கண்டுபிடிப்புகளின் பட்டியல்:
# **ஆர்டி** என்றழைக்கப்படும் ஆர்டிபிதிகஸ் ராமிடஸ் [அ] ஆர்டிபிதிகசு ராமிடசு (*Ardipithecus ramidus*) : 4.4 மில்லியன், அதாவது 44 இலட்சம், ஆண்டுகளுக்கு முன்னர் வாழ்ந்த மனிதக்குரங்கினத்தின் (*hominid*) ஆழ்படிமத்தின் (*fossil*) கண்டுபிடிப்பு. வாலில்லாக் குரங்குக்கும் (chimpanzee) மனிதனுக்கும் பொதுவான மூதாதைய இனமாக இந்த ஆழ்படிம மனிதக்குரங்கு இருந்திருக்கும் என்பது கணிப்பு.
# **[[துடிப்பு விண்மூலம்|துடிப்பு விண்மூலங்கள்]]** (*pulsar*)கண்டுபிடிப்பு : நாசாவின் பெர்மி காமாக்கதிர் விண்தொலைநோக்கியின் மூலம் கண்டுபிடிக்கப்பட்டது.
# **[[ராபாமைசின்]]** (*rapamycin*) : சுண்டெலிகளின் வாழ்நாளை அதிகப்படுத்தும் முயற்சி வெற்றி.
# **[[கிராபீன்]]** (*graphene*) : அதிகடத்துமை கொண்ட கரிம அணுக்களாலான தகடுகள்.
# **தாவரங்களின் ஏ.பி.ஏ. வாங்கிகள்** (*plant ABA receptors*) : (சில) தாவரங்களிலுள்ள  வறட்சியை வெல்ல உதவும் மூலக்கூறுகள்.
# **உலகின் முதல் எக்ஸ்-கதிர் லேசர்** .LCLS at SLAC : தேசிய முடுக்குவிப்பான் ஆய்வகத்தின் (National Accelerator Laboratory) முயற்சி.
# **[[மரபணு சிகிச்சை]]**யின் மீள்வருகை.
# **ஒற்றைக் காந்தமுனைகள்**. 
# நிலவில் நீர் கண்டுபிடிப்பு. LCROSS-இன் கண்டுபிடிப்பு ?!
# ஹபிள் தொலைநோக்கி சீர்செயப்படல்.

### தகவல்


பகுப்பு:அறிவியல்
பகுப்பு:முக்கிய கண்டுபிடிப்புகள்
பகுப்பு:2009
வஞ்சித் திணை

நாட்டை விரிவாக்கும் நோக்கோடு வேந்தன் போர் தொடுக்கும் செயல்களைத் தொல்காப்பியம் வஞ்சித்திணை எனக் குறிப்பிடுகிறது. இது அகத்திணையில் ஒன்றான முல்லைத் திணையின் புறம் எனக் குறிப்பிடப்படுகிறது.
*'வஞ்சித் திணை* என்பது, அடங்காத மண்ணாசையினாலோ அல்லது தன்னை மதியாத பகையரசனின் செருக்கை அடக்கவோ ஒரு மன்னன் மற்றொருவன் மேல் போர் தொடுப்பது ஆகும். போர்தொடுத்துச் செல்பவர் வஞ்சிப் பூவை சூடிச்சென்றதால் இத்திணைக்கு அப்பெயர் வந்தது. வஞ்சி என்பது ஒரு கொடிவகை.
## தொல்காப்பியத்தில் வஞ்சித் திணை
தமிழின் மிகப்பழைமையான இலக்கணமான தொல்காப்பியத்தில் வஞ்சி பதின்மூன்று துறைகளை  உடைய ஒரு திணையாக உரைக்கப்படுகிறது.
* வஞ்சியின் துறைகள்
# வஞ்சி அரவம் - செல்லும் படையின் பேரரவம்
# உழபுல வஞ்சி - பகைவர் நாட்டை தீயிட்டழித்தல்
# கொற்றவை நிலை - விளக்கிச் சொல்லப்படும் படையின் பெருமை
# கொடை வஞ்சி - வேந்தன் வீரர்களுக்கு பரிசில்கள் கொடுப்பது
# கொற்ற வஞ்சி - போர்செய்து வெற்றி பெறுதல்
# மாராய வஞ்சி - வேந்தனால் சிறப்பிக்க (மாராயம்) பெற்றவரின் பெறுமையை கூறல்
# பேராண் வஞ்சி - பகைவரை ஒரு பொருட்டாக நினையாது போர்செய்த பேராண்மை
# ஒரு தனி நிலை - பெருகிவரும் வெள்ளத்தை தடுத்துநின்ற கல்லனையைப் போல ஒருவன் எதிர்த்து வந்த படையை தனியனாய் தாங்கிய சிறப்பு
# பெருஞ்சோற்று நிலை - வீரர்களுக்கு சோறு அளித்த பெருஞ்சோற்று நிலை
# நெடுமொழி வஞ்சி - வெற்றி பெற்றவர்களின் விளக்கம்
# மழபுல வஞ்சி - தோல்வியடைந்தவரின் அழிவைக் கூறல்
# கொற்ற வள்ளை - பகைவர் நாடு அழிவதற்கு இரங்கும் வள்ளைப் பாட்டு
# தழிஞ்சி - பகையோடு போராடி சோர்ந்த வீரர்களைத் தழுவிக்கொள்ளல்

இத்துறைகள் பின்னர் பலவாக பெருகியுள்ளமை காண்கிறோம். இலக்கியம் வளர வளர திணைகளுக்கான துறைகளும் பெருகுவது இயல்பே.

## புறப்பொருள் வெண்பாமாலையில் வஞ்சித் திணை

தொல்காப்பியத்திற்கு பிறகு தமிழில் புறப்பொருள் பற்றி கிடைக்கும் இலக்கண நூல் புறப்பொருள் வெண்பாமாலையாகும். வேந்தன் தன் பகைவனின் மண்ணைக் கைக்கொள்ள எண்ணி வஞ்சி சூடித் தாக்குவான் என இது குறிப்பிடுகிறது. வஞ்சியானது வஞ்சி அரவம், குடைநிலை, வாள் நிலை, கொற்றவை நிலை, கொற்றவஞ்சி, கொற்ற வள்ளை, பேராண் வஞ்சி, மாராய வஞ்சி, நெடுமொழி வஞ்சி, முதுமொழி வஞ்சி, உழபுல வஞ்சி, மழபுல வஞ்சி, கொடை வஞ்சி, குறுவஞ்சி, ஒருதனிநிலை, தழிஞ்சி, பாசறை, பெருவஞ்சி, பெருஞ்சோற்றுநிலை, நல்லிசை வஞ்சி என இருபது துறைகளை உடையது என்று இந்நூல் உரைக்கிறது.

குடை நிலை, வாள் நிலை, கொற்றவை நிலை, நல்லிசை வஞ்சி, முதுமொழி வஞ்சி, குறு வஞ்சி, பாசறை நிலை, பெரு வஞ்சி ஆகிய துறைகள் (தொல்காப்பியத்திற்கு பின்) கூடியுள்ளன என்று காண்கிறோம்.

## சங்க இலக்கியத்தில் வஞ்சித் திணை

புறப்பொருள் பாடல்களை சங்க இலக்கியத்தில்தான் பெரும்பாலும் காண்கிறோம், அதிலும் வெட்சி முதாலான திணைகளில் பொருந்திய பாடல்கள் புறநானூறில் மட்டுமே காணப்படுகின்றன.

புறநானூறில் வஞ்சித் திணையில் அமைந்த பாடல்களின் வரிசை எண்கள்: 4, 7, 16, 36, 41, 45, 46, 47, 57, 98, 213, 292. 
:இவற்றின் துறைகள்,
*4, 7, 41, 98 - கொற்றவள்ளை
*16 - மழபுலவஞ்சி
*36, 45, 46, 47, 57, 213 - துணைவஞ்சி
*292 - பெருஞ்சோற்றுநிலை

## குறிப்புகள்

பகுப்பு:புறநானூறு
பகுப்பு:தமிழர் போரியல்
பகுப்பு:புறப்பொருள் திணைகள்
கோ. நா. இராமச்சந்திரன்

**கோபாலசமுத்திரம் நாராயண இராமச்சந்திரன்** (*G. N. Ramachandran*, அக்டோபர் 8, 1922 – ஏப்ரல் 7, 2001), இருபதாம் நூற்றாண்டு இந்திய அறிவியலாளர்களுள் முக்கியமானவர். இவர் தமிழ்நாடு மாநிலம் திருநெல்வெலி மாவட்டம் கோபாலசமுத்திரத்தில், ஜி. ஆர். நாராயணன், லக்ஷ்மி அம்மாள் ஆகியோரின் மூத்த மகனாகப் பிறந்தார். படித்தது எர்ணாகுளத்தில், இவர் தந்தை நாராயணன் எர்ணாகுளத்தில் கல்லூரியில் கணிதப் பேராசிரியராகப் பணியாற்றினார்.நோபல் பரிசு பெற இவர் பெயர் பரிந்துரைக்கப்பட்டது.

### கல்வி
திருச்சி புனித வளனார் கல்லூரியில் இயற்பியல்(ஹானர்ஸ்) படித்தார். பின்னர் பெங்களூர் இந்திய அறிவியல் கழகத்தில் ஆராய்ச்சி மாணவராக சேர்ந்தார். சர். சி.வி. இராமனின் கண்காணிப்பின் கீழ் ஆய்வு மேற்கொண்ட இராமச்சந்திரன் முனைவர் பட்டம் பெற்றார்.

### பணிகள்
கேம்பிரிட்சு பல்கலைக்கழகத்திலுள்ள சர் வில்லியம் இலாரன்ஸ் பிராகின் (Bragg) ஆய்வகத்தில் பணியில் சேர்ந்தார். அங்கு பணிமுடிவடைந்ததும் பெங்களூர் இந்திய அறிவியல் கழகத்தில் உதவிப் பேராசிரியராக பணியில் சேர்ந்தார்.
சென்னைப் பல்கலைக்கழகத்தின் துணைவேந்தராக அப்போது இருந்த இலட்சுமணசாமி முதலியார், இராமச்சந்திரனை அழைத்துவந்து 1952இல் சென்னை பல்கலைக்கழகத்தில் இயற்பியல் துறையில் பேராசிரியராக ஆக்கினார். இத்துறையின் கீழ் படிகவியல்லும் உயிர் இயற்பியல் என்னும் புதிய துறையை முன்னணி ஆய்வு வசதிகளுடன் இராமச்சந்திரன் எற்படுத்தினார்.
சென்னை பல்கலைக்கழகத்தில் பேராசிரியராக பொறுப்பேற்றபோது இராமச்சந்திரனுக்கு வயது 29. நாட்டின் மிகச்சிறந்த ஆய்வு நிலையங்களில் ஒன்றாக இராமச்சந்திரன் உருவாக்கிய படிகவியல்லும் உயிர் இயற்பியல் ஆய்வு நிலையம் உள்ளது.
மனித உடலில் உற்பத்தியாகும் புரோட்டின் பொருளான காலஜினின் (collagen) உயிரணு எப்படி உருவாகிறது என்பதை கண்டறிந்தார். ஊடுகதிர் பற்றி ஆய்வினை இயற்பியல் முறையில் ஆய்வு மேற்கொண்டார். இம்முறைக்கு இராமச்சந்திரன்கோட் என்றே அழைக்கப்படுகிறது.காலஜினில் உள்ள மூலக்கூறுகள் முக்கோணக்கூட்டமைப்பில் உள்ளது என்ற உண்மையை வெளியிட்டார். கருக்காடிப் புரதக்கூறுகளின் (பெப்டைடுகளின்) கட்டமைப்பை அறிய உதவும் இராமச்சந்திரன் வரைபடம் என்ற கண்டுபிடிப்புக்காக அவர் போற்றப்படுகிறார். உயிரியலிலும் இயற்பியலிலும் முக்கியக் ஆய்வுகளை நிகழ்த்தியவர்; குறிப்பாக, மூலக்கூறு உயிரியற்பியலில் புரதங்களின் கட்டமைப்புப் பற்றிய அறிதல்கள். இவரது கண்டுபிடிப்பான **தசைநார்ப் புரதத்தின் மூற்றை எழுச்சுருள் வடிவம்**, புரதக்கூறுகளின் வடிவமைப்பை அடிப்படையாக அறிந்து கொள்ள உதவியது. மிகப்பெரிய அறிவியலாளராக இருந்தும், மிக எளிமையான சொற்களையும் எடுத்துக்காட்டுகளையும் கையாண்டு இவர் ஆற்றிய உரைகள், பள்ளி மாணவர்களுக்குக் கூட புரியும் வண்ணம் இருந்தது. இவர் ஒரு மிகச் சிறந்த ஆசிரியராக இருந்தார்.

### விருதுகள்
1977ல், லண்டனில் உள்ள ஃபெலோ ஆஃப் ராயல் சொசைட்டி விருது பெற்றார். கிரிஸ்டலோகராஃபி துறையில் இவர் ஆற்றிய பணிக்காக 'இவால்டு' விருது பெற்றார். மேகநாத் விருது,பட்நாகர் விருது,வாட்மூல் நினைவுப்பரிசு என பல விருதுகள் பெற்றார்.,

## மேற்கோள்கள்

பகுப்பு:இந்திய அறிவியலாளர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:1922 பிறப்புகள்
பகுப்பு:2001 இறப்புகள்
சாவி எழுத்துமுறை

thumb|300px|right|சாவி எழுத்துக்கள்

**சாவி எழுத்து முறை** (*Jawi script*,  *சாவி*; **யாவி** என்பது மலாய் எழுத்துக்களை எழுதுவதற்குப் பயன்படும் ஒரு அரபு எழுத்துமுறை ஆகும்.

சாவி அதிகாரபூர்வமாக மலாய் எழுத்து முறைக்காக புரூணையிலும் மலேசியாவிலும் பாவிக்கப்படுகிறது. இது மலாய் மொழிக்கான பொதுவான எழுத்து முறையாகை இருந்தாலும், தற்போது மலாய் எழுத்துக்கள் ரூமி எனப்படும் உரோமன் எழுத்துமுறையைக் கொண்டு எழுதப்படுகிறது.

## எழுத்துக்கள்

## மேற்கோள்கள்

பகுப்பு:மலாய-பொலினீசிய மொழிகள்
பகுப்பு:எழுத்து முறைகள்
பகுப்பு:மலேசிய மொழிகள்
பகுப்பு:புரூணை
கடலோரக்காற்று

**கடலோரக்காற்று** (*Translation: "A Wind Along the Coast"*) தமிழீழ விடுதலைப்புலிகளின் கடற்புலிகளை மையமாகக் கொண்டு தயாரிக்கப்பட்ட முழுநீளத் திரைப்படமாகும். இத்திரைப்படம் கடற்புலிகளின் 10ம் ஆண்டு நிறைவையொட்டி நிதர்சன நிறுவனத்தின் உருவாக்கத்தில் ந. கேசவராஜனின் இயக்கத்தில் வெளிவந்துள்ளது. இத்திரைப்படம் தமிழீழ கடற்கரைப் பிரதேசங்களில் நடந்த உண்மைச் சம்பவங்களை அடிப்படையாக வைத்து உருவாக்கப்பட்டது.

## நடிகர்கள்
* கணேஸ் மாமா
* ஏரம்பு
* செல்வநாயகம்
* யேசுதாசன்
* ரங்கன்
* சுடரொளி
* வசிட்டன்
* கதிரொளி
* வரதன்
* ரதீஸ்
* சயந்தன்
* தமிழ்நம்பி
* நேசன்
* நியூட்டன்
* ஜெஸ்மின்
* தவமணிதேவி
* ரதி
* காமினி
* சுஜா
* சஞ்சீவி
* காயத்திரி
* தணிகை
* பொய்யாமொழி
* கலைமதி
* இலக்கியா
* சுடர்மொழி
* தனிச்சுடர்
* நாகராசா
* வேந்தன்
* புரட்சிநிலவன்
* ஆனந்தன்
* பவுல்ராஜ்
* குமார்
* சிறீக்காந்த்
* அரசரத்தினம்

### சிறப்புத் தோற்றம்
* பகலவன்
* செழியன்
* புவி
* மங்களேஸ்
* ஜெரோமினி
* சலீம்
* மணியரசன்
* கதிரொளி(லை)

## பாடல்கள்
இத்திரைப்படத்திற்கு இசைப்பிரியன் இசையமைத்திருந்தார். கவிஞர்களான நாவண்ணன், முல்லைக்கமல், கு. வீரா ஆகியோர் பாடல்களை எழுதியுள்ளனர். இப்பாடல்களை ஒலிப்பதிவு செய்தவர் மலையவன்.

## வெளியீடு

இத்திரைப்படம் 08.12.2002 அன்று பிரான்சில் நடைபெற்ற மாவீரர் நாள் நிகழ்வின் போது வெளிவந்ததுடன் 31.12.2002 அன்று தமிழீழத்தின் அனைத்து மாவட்டங்களிலும் வெளியிட்டு வைக்கப்பட்டது. இது சர்வதேசத்தில் வெளியிடப்பட்ட முதலாவது தமிழீழ திரைப்படமாகும். இத்துடன் தமிழீழ தேசியத் தலைவர் வே. பிரபாகரன் இத்திரைப்படத்தில் பங்குகொண்ட கலைஞர்களைச் சந்தித்துக் கௌரவித்தமை குறிப்பிடத்தக்கது.

## விமர்சனங்கள்

## மேற்கோள்கள்
* 
* 
* 
* 
* 
* 
*
* 
* 
* 
* 

பகுப்பு:தமிழீழத் திரைப்படங்கள்
பகுப்பு:தமிழீழ விடுதலைப் புலிகள் பற்றிய தமிழ்த் திரைப்படங்கள்
ரோபேர்ட் நோசிக்

**ரோபேர்ட் நோசிக்** (நவம்பர் 16, 1938 - சனவரி 23, 2002) ஒரு அமெரிக்க அரசியல் சிந்தனையாளர், மெய்யியலாளர்.  இவர் சுதந்திரவாத கருத்து நிலையைக் கொண்டவர். இவரது Anarchy, State, and Utopia நூல் செல்வாக்கு மிகுந்த யோன் ரோவல்சு அவர்களின் A Theory of Justice என்ற நூலுக்கு விமர்சனமாக அமைந்தது.

## மக்களின் தெரிவு
நோசிக் சமூகத்தில் தனிமனிதர்களினது உரிமைகளுக்கும் தெரிவுகளுக்கும் முக்கியத்துவம் தருகிறார். எடுத்துக்காட்டுக்கு அவர் ஒரு சிந்தனை பரிசோதனையை முன்வைக்கிறார். ஒரு புகழ்பெற்ற கூடைப்பந்தாட்ட வீரரைப் பாக்க மக்கள் விரும்புகிறார்கள். அந்த வீரர் அவரது அணியுடன் ஒர் ஒப்பந்தம் செய்கிறார். அதாவது பார்க்க வருபவர்கள் நுழைவுச்சீட்டுக் கட்டணத்தோடு அவருக்கு 25 சதம் கூட வழங்கவேண்டும் என்று.  அவ்வாறே ஒரு ஆண்டு முழுவதும் மக்கள் அந்த விளையாட்டு வீரருக்காக 25 சதம் பிறம்பாக இடுகின்றார்கள். அந்த ஆண்டில் 1 மில்லியன் மக்கள் ஆட்டங்களை பாத்தனர் என்று வைத்துக் கொண்டால், அந்த வீரருக்கு $250 000 கிடைக்கிறது. இந்த விளையாட்டு வீரர் சராசரி வருமானத்தை விட, அல்லது எல்லோருடைய வருமானத்தையும் விட பல மடங்கு வருமானத்தைப் பெறுகிறார். இவருக்கு இந்த வருமானம் நியாமனதா, சொந்தமானதா?

அந்த வீரருக்கு 25 சதம் கொடுத்த ஒவ்வொரு நபரும் தனது முழுமையான விருப்பின் பேரிலேயே கொடுத்தனர். எனவே அந்த சொத்தை வரி மூலமாகவோ, அல்லது நேரடியாகவோ மீள் விநியோகம் செய்வது அந்த வீரரின் உரிமைகளை வன்முறையாக மறுத்தே முடியும் என்பது நோசிக்கின் கூற்று ஆகும்.

## நோசிக் கூற்றுக்கள்
* "எல்லோரிடம் இருந்தும் அவர்களின் தெரிவுகளுக்கு அமைய, எல்லோருக்கும் அவர்கள் தெரியப்படுவதற்கு அமைய" - ("From each as they chose, to each as they are chosen")
* "liberty disrupts patterns"

## மேற்கோள்கள்


பகுப்பு:சுதந்திரவாத சிந்தனையாளர்கள்
பகுப்பு:அரசியல் சிந்தனையாளர்கள்
பகுப்பு:1938 பிறப்புகள்
பகுப்பு:2002 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க மெய்யியலாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
தமிழகப் போர்ப் படைகள்

பண்டைய காலத்தில் தமிழகத்தில், தங்களுடைய நாட்டின் எல்லைகளையும் குடிமக்களையும் பாதுகாப்பதற்காக மன்னர்கள் படைகளை வைத்திருந்தனர். இப்படி பாதுகாப்பிற்காக வைக்கப்பட்டிருந்த படைகள்

#பல்தரப் படைகள்
#இருநிலைப் படை
#நான்கு வகைப் படை
#நான்கு வகுப்புப் படை
#ஐந்து உறுப்புப் படை

-என்று அதன் தரம், நிலை, வகை, வகுப்பு, உறுப்பு என்கிற பிரிவுகளின் கீழ் பிரிக்கப் பட்டிருந்தது.

இவை தவிர பண்டையப் படைகளை அதன் அடக்கத்தைக் கொண்டு

# பண்டைய படை வகுப்புப் பெயர்கள்

என்றும் 19 பிரிவுகளாகப் பிரித்து இருக்கின்றனர்.

## பல்தரப் படைகள்

படைகளை அதனுடைய தர அடிப்படையில் பதினாறு விதமாகப் பிரித்துள்ளனர்.

# மூலப் படை
#உரிமைப் படை
#கூலிப் படை
#துணைப் படை
#அமயப் படை
#வன் படை
#பயிற்சிப் படை
#பயிற்சியில் படை
#குழுப் படை
#தனிப் படை
#கருவி பெறு படை
#தற்கருவிப் படை
#ஊர்திப் படை
#தன் ஊர்திப் படை
#கானப் படை
#பகைவிடு படை

### மூலப்படை

தினமும் பயிற்சி செய்து கொண்டு நெடுங்காலமாக நிலைத்துள்ள சேனையை மூலப்படை என்பர்.

### உரிமைப் படை

மான்யம், உண்பளம் பெற்று அதன் காரணமாகப் போர் நேர்ந்த காலத்தில் அரசனுக்காகப் போரிடும் சேனையை உரிமைப் படை என்பர்.

### கூலிப் படை

போர்க்காலத்தில் மட்டும் கூலிக்காகப் பணியாற்றும் சேனையை கூலிப் படை என்பர்.

### துணைப் படை

நட்பு காரணமாகப் போரில் உதவும் சேனையை துணைப் படை என்பர்.

### அமயப் படை

அவசர நிலையில் சேர்க்கப்படும் சேனையை அமயப் படை என்பர். இது புதுப் படை என்பர்.

### வன் படை

நாட்டுப் பற்றால் ஏற்பட்ட மன எழுச்சி காரணமாக அமையும் சேனையை வன் படை என்பர்.

### பயிற்சிப் படை

போர்ப் பயிற்சி கற்ற சேனையை பயிற்சிப் படை என்பர்.

### குழுப் படை

மன்னன் அமைத்த தலைவனை உடைய சேனையை குழுப் படை என்பர்.

### தனிப் படை

தலைவன் இன்றித் தாமாகவே இயங்கும் சேனையை தனிப் படை என்பர்.

### கருவி பெறு படை

அரசனால் வழங்கப்படும் போர்க் கருவிகளைப் பெற்று விளங்கும் சேனையை கருவி பெறு படை என்பர்.

### தற்கருவிப் படை

தத்தம் போர்க் கருவிகளைக் கொண்டு போர் செய்யும் சேனை தற்கருவிப் படை என்று என்பர்.

### ஊர்திப் படை

காவலனால் தரப்பட்ட வாகனங்களில் ஏறிப் போர் புரியும் சேனையை ஊர்திப் படை என்பர்.

### தன் ஊர்திப் படை

தத்தம் வாகனங்களில் ஏறிப் போர் புரியும் சேனையை தன் ஊர்திப் படை என்பர்.

### கானப் படை

வேடர் முதலிய வன மக்களைக் கொண்ட சேனையை கானப் படை என்பர்.

### பகை விடு படை

பகைவனை விட்டு வந்து தானாகக் கூடிய சேனை பகை விடு படை என்பர்.

## இருநிலைப் படை

படை அதன் நிலை அடிப்படையைக் கொண்டு

#அகப் படை
#மறப் படை

- என்று இரண்டு படைகளாகப் பகுத்துள்ளனர்.

## நான்கு வகைப் படை

படை அதன் வகையைப் பொறுத்து

#காலாள் படை - தனி நபராகப் போரிடும் படை
#பரிப் படை - குதிரைகளின் மேல் அமர்ந்து சென்று போரிடும் படை
#யானைப் படை - யானைகளின் மேல் அமர்ந்து சென்று போரிடும் படை
#தேர்ப் படை - தேர்களில் அமர்ந்து சென்று போரிடும் படை

-என்று நான்கு வகைகளாகப் பிரிக்கப்பட்டிருந்தன.

## நான்கு வகுப்புப் படை

படையை நான்கு வகுப்புகளாகப் பிரிக்கப்பட்டுள்ளன. அவை

#அணி
#உண்டை
#ஒட்டு
#யூகம்

## ஐந்து உறுப்புப் படை

படையினை ஐந்து உறுப்புகளாகக் கொண்டு பிரித்துள்ளனர். அவை

#தூசி
#கூழை
#நெற்றி
#கை
#அணி

## பண்டைய படை வகுப்புப் பெயர்கள்

பண்டையப் படைகளை 19 பெயர்களில் பிரித்து அதன் அடக்கம்,  அவற்றில் தேர், யானை, குதிரை காலாள் எத்தனை இருக்க வேண்டும் என்று ஒரு கணக்கும் வைத்திருந்திருக்கின்றனர்.

## ஆதாரம்

முனைவர் தமிழப்பன் எழுதிய தமிழ் இலக்கியத்தில் எண்ணும் எழுத்தும் நூலின் பின் பகுதியில் சேர்க்கப்பட்டுள்ள அட்டவணைப் பகுதியில் பக்கம் 9 முதல் 11 வரை.

பகுப்பு:தமிழர் போரியல்
சுரேஷ் (மனித உரிமை செயற்பாட்டாளர்)

**சுரேஷ்** (தமிழ்நாடு) ஒரு மனித உரிமை ஆர்வலர்.

அரச அதிகார மீறல், காவல் துறை அத்துமீறல், அரச நிர்வாக அராசகம் என பல மனித உரிமை மீறல்கள் தொடர்பாக செயற்படுபவர்.

"மனித உரிமை அமைப்புகள், பெண் இயக்கங்கள், தொழிற்சங்கங்கள் போன்ற மக்கள் திரளான அமைப்புகளோடு" அரசு அமைப்புகளோடு மக்கள் போராட முடியும் என்று கூறுகிறார்.

## மேற்கோள்கள்


பகுப்பு:தமிழ் மனித உரிமைச் செயற்பாட்டாளர்கள்
நியாமுராகிரா மலை

**நியாமுராகிரா மலை** (*Mount Nyamuragira*) கொங்கோ மக்களாட்சிக் குடியரசில் விருங்கா மலைத்தொடரில் உள்ள ஒரு சீறும் எரிமலை ஆகும். இது கிவு ஆற்றில் இருந்து 25 கி.மீ. தூரத்தில் அமைந்துள்ளது.

ஆப்பிரிக்காவின் சீறும் எரிமலைகளில் இது முதன்மையானதாகக் கருதப்படுகிறது. 1880 ஆம் ஆண்டில் இருந்து இது 30 தடவைக்கு மேல் தீக்கக்கி உள்ளது. இதன் உச்சியில் இருந்து மட்டுமல்லாமல், பக்கவாட்டுகளில் இருந்தும் இவ்வெரிமலை தீக்கக்கியுள்ளது. இப்படியாக பல சிறிய எரிமலைகள் உண்டாகி நாட்போக்கில் அழிந்துள்ளன.

இதன் அருகே 13 கி.மீ. தெற்கேயுள்ள நியுராகொங்கோ என்ற எரிமலை 2002 ஆம் ஆண்டில் தீக்கக்கியதில் கோமா நகர் பலத்த சேதத்துக்குள்ளாகியது.

நியாமுராகிரா எரிமலை 500 கனமீட்டர் கவவளவுடையது, 1500 சதுர கி.மீ. பரப்பளவு விஸ்தீரணம் கொண்டது.

## 2010 வெடிப்பு
2010 ஜனவரி 2 அதிகாலையில் இவ்வெரிமலை வெடிப்புக் கண்டு பெருமளவு கற்குழம்புகளைக் கக்கியது. அதிலிருது கிளம்பிய எரிமலைக் குழம்புகள் அம்மலையைச் சுற்றியிருந்த விருங்கா தேசியப் பூங்கா வரையில் வந்து வீழ்ந்தன. இதனால் அப்பகுதியில் வாழும் மிக அரிதான சிம்பன்சிகளுக்கு ஆபத்துள்ளதாகத் தெரிவிக்கப்படுகிறது.

## மேற்கோள்கள்

## வெளி இணைப்புகள்
* Smithsonian Institution's Global Volcanism Program - Nyamuragira 
* 2006 eruption

பகுப்பு:எரிமலைகள்
பகுப்பு:கொங்கோ மக்களாட்சிக் குடியரசில் உள்ள மலைகள்
பகுப்பு:கொங்கோ மக்களாட்சிக் குடியரசில் உள்ள எரிமலைகள்
இசுட்ரோன்சியம்-90

**இசுட்ரோன்சியம்-90** அல்லது **இசுட்ரான்சியம்-90** (ஸ்டிரான்சியம்-90; Strontium-90) என்பது இசுட்ரோன்சியம் தனிமத்தின் கதிரியக்கமுள்ள ஓரிடத்தான் (இலங்கை வழக்கு:சமதானி) ஆகும். இதன் வேதியியல் குறியீடு 90Sr. இது அணுக்கருப் பிளவு மூலம் உருவாகின்றது. அணு ஆயுதங்களில் இருந்தும் அணு விபத்துக்களின் போதும் ஏற்படும் சிதறலில் இவ்வோரிடத்தான் வெளிவிடப்படுகின்றது, இதைத்தவிர அணு ஆலைக் கழிவுகளிலும் உண்டாகின்றது. இசுட்ரான்சியம்-90 இன் அரைவாழ்வுக் காலம் 28.8 ஆண்டுகள்.

தொழிற்துறையில் கதிரியக்கத் தனிமத்தின் தேவைக்காகவும், மருத்துவத்தில் சிறிய அளவுத் தேவைகளுக்கும் பயன்படுகின்றது. இது எலும்புகளைப் பாதிக்கும் ஒரு கதிரியக்கத் தனிமமாக இருப்பதால் புற்றுநோயை உண்டாக்கவல்லது.

## உயிரியல் விளைவுகள்
### உயிரியல் தொழிற்பாடு
இசுட்ரோன்சியம்-90 ஒரு "எலும்பு தேடி" ஆகும். இது காரக்கனிம மாழைகள் வகுப்பைச் சேர்ந்தமையால் கல்சியத்தின் வேதியல் தொழிற்பாட்டை ஒத்து உள்ளது. மாசுற்ற நீர் அல்லது உணவு மூலம் உடலை அடைந்த இசுட்ரோன்சியம்-90 இன் 70 - 80% கழிவகற்றல் மூலம் வெளியேறிவிடுகின்றது, ஒரு வீதமானது குருதியிலும் மெல் இழையங்களிலும் சேர, ஏறத்தாழ எஞ்சியிருக்கும் மிகுதி இசுட்ரோன்சியம்-90 எலும்புகளிலும் என்புமச்சையிலும் படிகின்றது. எலும்புகளில் இதன் தேக்கம் எலும்புப் புற்றுநோயையும் அதை அண்மித்துள்ள இழையங்களில் புற்றுநோயையும் உண்டாக்கும், இதைவிட குருதிப்புற்றுநோயும் உருவாகலாம். இசுட்ரோன்சியம்-90 உடலில் செறிவடைந்துள்ளதா என்பதை சிறுநீர்ப் பரிசோதனை மூலம் அறியலாம்.

சீசியம் (<sup>134</sup>Cs, <sup>137</sup>Cs), அயோடின் (<sup>131</sup>I) ஓரிடத்தான்களுடன் சேர்ந்து செர்னோபில் அணு உலை விபத்தில் வெளிச்சிதறப்பட்ட மருத்துவ முக்கியத்துவம் வாய்ந்த கதிரியக்கத் தனிமமாக இசுட்ரோன்சியம்-90 விளங்குகின்றது. கல்சியத்தின் தொழிற்பாட்டை ஒத்து இருப்பதால் பாராதைராய்டு சுரப்பிகளில் உள்ள ஏற்பிகளில் இலகுவில் பிணைப்பை ஏற்படுத்திக்கொள்ளவல்லது.

## மேற்கோள்கள்


பகுப்பு:இசுட்ரோன்சியம்
பகுப்பு:ஓரிடத்தான்கள்
யொஃகான் இல்லிகெர்

*இல்லிகெர்* (**Johann Karl Wilhelm Illiger** - பி. நவம்பர் 19, 1775 - இ. மே, 1813), செருமன் நாட்டின் விலங்கியல் அறிஞன்.பூச்சியியல் துறையில், பல ஆராய்ச்சி முடிவுகளை வெளியிட்டவர். புருன்சுவிக் என்ற நகரில் வாழ்ந்தார். பெர்லின் அருங்காட்சியகத்தில் முக்கியப் பணிகளைச் செய்தார். இவரோடு ஆராய்ச்சியில் இணைந்த மற்றொரு செருமானிய அறிஞர், ஒப்மான்செக் ஆவார். இருவரது உழைப்பிலும், லின்னேயசு கொள்கைகள் வளர்ந்து ஓங்கின. குறிப்பாக குடும்பம் என்ற வகைப்பாட்டியல் கொள்கை தோன்றியது. இவர் Magazin für Insektenkunde என்ற இதழுக்கு ஆசிரியராக இருந்தார்.

## இவரின் [[இடாய்ச்சு மொழி]] நூல்கள்
* Beschreibung einiger neuer Käfer, in: *Schneider's entomologisches Magazin* (1794) 
*Nachricht von einer in etlichten Gersten- und Haferfeldern um Braunschweig wahrscheinlich durch Insecten verursachten Verheerung, in: *Brauschweigisches Magazin* 50 (1795). 
**Verzeichniß der Käfer Preußens*. Entworfen von Johann Gottlieb Kugelann (1798) 
*Die Wurmtrocknis des Harzes, in: *Braunschweigisches Magazin* 49-50(1798) 
*Die Erdmandel, in: *Braunschweigisches Magazin* 2 (1799) 
**Versuch einer systematischen vollständigen Terminologie für das Thierreich und Pflanzenreich* (2006) 
*Zusätze und Berichte zu Fabricius Systema Eleutheratorus. *Magazin fur Insektenkunde* 1. viii + 492 pp.(1802).
*Über die südamerikanischen Gürtelthiere, in: *Wiedemann's Archiv für die Zoologie* (1804). 
**Die wilden Pferde in Amerika*, in: Braunschweigisches Magazin 7/(1805). 
*Nachricht von dem Hornvieh in Paraguay in Südamerika, in: *Braunschweigisches Magazin* 15-16 (1805).
*Nachlese zu den Bemerkungen, Berichtigungen und Zusätzen zu Fabricii Systema Eleutheratorum Mag. fur Insektenkunde. 6:296-317 (1807).
*Vorschlag zur Aufnahme im Fabricischen Systeme fehlender Käfergattungen. *Mag. für Insektenkunde* 6:318-350 (1807).
**Prodromus Systematis Mammalium et Avium* (1811). என்ற இப்புத்தகம்  லின்னேயசு வகைப்பாட்டினை முழுமையாக ஆராய்ந்து, குடும்பம் தோன்ற காரணமாக இருந்தது.
*Überblick der Säugthiere nach ihrer Vertheilung über die Welttheile. *Abh. K. Akad. Wiss. Berlin*, 1804-1811: 39-159 (1815).
### <small>ஊடகக் காட்சியகம்</small>

File:LocationGermany.png|செருமனி
File:Braunschweig Kohlmarkt.jpg|புருன்சுவிக் நகரம்
File:Naturkundemuseum Berlin.jpg|அருங்காட்சியகம், பெர்லின்
file:Hoffmannsegg(August_23,_1766_–_December_13,_1849).jpg |ஒப்மான்செக்

## மேற்கோள்கள்

## இதர இணைய இணைப்புகள்

*Prodromus systematis mammalium et avium கூகுள் புத்தக வடிவம்
*Magazin für Insektenkunde என்ற இதழின் கூகுள் புத்தக வடிவம்
*செருமானிய பூச்சியியல் துறை இணையம் http://www.zsm.mwn.de/col/e/staff.htm 

பகுப்பு:செருமானிய விலங்கியலாளர்கள்
பகுப்பு:செருமானிய உயிரியலாளர்கள்
பகுப்பு:1775 பிறப்புகள்
பகுப்பு:1813 இறப்புகள்
தானம் (கணிதம்)

**இலக்கம்** அல்லது **எண் இலக்கம்** (Digit, Numerical digit) என்பது, இடஞ்சார் குறியீட்டு எண்முறைகளில் எண்களைக் குறிக்க  வெவ்வேறான சேர்வுகளில் பயன்படுத்தப்படும் குறியீடாகும்.

”விரல்கள்” என்ற பொருள்படும் *digiti* இலத்தீன் சொல்லிலிருந்து தோன்றியது இலக்கம் என்பதன் ஆங்கிலச் சொல்லான "digit" ஆகும். ஒருவரின் இரு கைகளிலுள்ள 10 விரல்களும்,  பதின்ம எண்முறையின் பத்து இலக்கங்களைக் குறிக்கின்றன (பழைய இலத்தீன் உரிச்சொல் *decem* இன் பொருள் 10 என்பதாகும்).

ஒரு எண்முறையின் அடிமானம் முழுஎண்ணாக இருந்தால் அதில் பயன்படுத்தப்படும் இலக்கங்களின் எண்ணிக்கை அடிமான என்ணின் தனி மதிப்பாக இருக்கும். எடுத்துக்காட்டாக, பதின்ம எண்முறையில் 10 இலக்கங்களும் (0, 1, 2, 3, 4, 5, 6, 7, 8, 9), ஈரடிமான எண்முறையில் இரு இலக்கங்களும் (0,1) பயன்படுத்தப்படுகின்றன.

பண்டைக் காலத்தில் தமிழர்கள் பயன்படுத்திய எண்களின் வரிவடிவங்களை எண்தானம் என்று அழைத்தார்கள் . இதனை கணக்கதிகாரம் என்ற நூலில் இருந்து நாம் அறியலாம் . இந்நூலில் உள்ள தானம் பற்றிய வெண்பா வருமாறு .

*எண்ணளவு தான மிருபத்துநான் குவற்றில்* 
*மண்ணளவு நென்னீர் வருமாகி - லொண்ணுதலாய்*
*ஓராறு மாறு மொருமூன்று மோரிரண்டும்*
*சீரான வேழுமெனச் செப்பு* .

இவ்வெண்பாவின் படி, தானமானது 24 ஆகா இதில் மூன்று வகைகள் உள்ளன என்பதும் , அவை நிலவாய்த்தானம் , நெல்வாய்த்தானம் மற்றும் நீர்வாய்த்தானம் ஆகிய இம்மூன்று எனவும் தெளிவாகின்றது . இவற்றுள் நிலவாய்த்தானம் ஐந்தும் , நெல்வாய்த்தானம் ஏழும் , நீர்வாய்த்தானம் பன்னிரண்டும் ஆகா மொத்தம் இருபத்து நான்கு என அறியலாம்.

### இலக்க மதிப்புகள்
ஒவ்வொரு எண்முறையிலுமுள்ள ஒவ்வொரு இலக்கமும் ஒரு முழுஎண்ணைக் குறிக்கும். பதின்ம எண்முறைமையில் "1" ஆனது முழுஎண் 1 யும்,  பதினறும எண் முறைமையில் எழுத்து "A" ஆனது 10 யும் குறிக்கின்றன. ஒரு இடஞ்சார் குறியீட்டு எண்முறைமையில் 0 முதல் அந்த எண்முறைமையின் அடிமானம் வரையுள்ள (அடிமான எண் நீங்கலாக) முழுஎண்களைக் குறிக்கும் இலக்கங்கள் இருக்க வேண்டும்.

இடஞ்சார் பதின்ம எண்முறைமையில், 
*0 - 9 வரையிலான முழுஎண்களை, அவற்றுக்குரிய இலக்கங்களை வலது இறுதியிலுள்ள ஒன்றின் இடத்தில் எழுதுவதன் மூலம் பெறலாம். 
*முழு எண் 12 ஐ எழுதுவதற்கு, எண்ணுரு '2' ஐ ஒன்றின் இடத்திலும், எண்ணுரு '1' ஐ பத்துகளின் இடத்திலும் இடவேண்டும். 
*முழுஎண் 312 க்கு, எண்ணுரு '3' நூறுகளின் இடத்திலும், எண்ணுரு '1' பத்துகளின் இடத்திலும், எண்ணுரு '2' ஒன்றின் இடத்திலும் எழுதப்பட வேண்டும்.

### மிகவும் பரவலான எண்முறைமைகளின் எண்ணுருக்கள்

### கூடுதல் எண்ணுருக்கள்

## மேற்கோள்கள்

பகுப்பு:எண்குறி முறைமைகள்
தமிழ்க் கிறித்தவப் பாடல் நூல்கள்

1853ம் ஆண்டில், “கிறிஸ்தவ இலக்கியச் சங்கம்” (Christian Literary Society - CLS), தமிழகத்தில் பல்வேறு சபைகளில் பாடப்பட்டு வந்த பாடல்களிருந்து நல்ல பாடல்களைத் தேர்வு செய்து, எல்லா சீர்திருத்தத் திருச்சபைகளும் பயன்படுத்தும் விதமாக கிறிஸ்தவப் பாடல்கள் அடங்கிய தொகுப்பு நூல் ஒன்றினை வெளியிட்டது. இதனைத் திறம்பட செய்தவர் அருள்திரு. வெப் ஐயர் ஆவார்கள். 

அதன் பின்பு, 1870ம் ஆண்டில், கனம். வாஷர்பான் ஐயர் தலைமை வகித்து நடத்திய கிறிஸ்தவ இலக்கியச் சங்கக் கூட்டத்தில், புதிய பாடல்கள் சேர்க்கப்பட்டன. பழைய பாடல்கள் திருத்தப்பட்டன. இதனால் நூல் பெரிதானது. ஜே.எஸ். சாண்ட்லர் ஐயர், மூன்றாம் பதிப்பில் இன்னும் பல புதிய கீர்த்தனைகளைச் சேர்த்தார். 

1926ம் ஆண்டில் வெளிவந்த நான்காம் பதிப்பை, லுத்தரன் சபையைத் தவிர மற்ற எல்லா சீர்திருத்தத் திருச்சபைகளும் உபயோகப்படுத்தின.

1950ம் ஆண்டு, மே மாதம், எச்.ஏ. பாப்லி அவர்கள் தலைமையில், கிறிஸ்தவ இலக்கியச் சங்கம,; குன்னூரில் கூடி, லுத்தரன் சபைக்கான 35 பாடல்களையும், அத்தோடு, திருப்பத்தூர், “ஆசிரம பாமாலை“, சங்கை ஜே. ஏ. சாமுவேல் இயற்றிய “கைப்பிரதிப் பாடல்கள்”, கருணாகரபுரியில் அச்சிடப் பெற்ற “கிறிஸ்தவக் கீர்த்தனை மாலை”, “திருமறையூர் இன்னிசைப் பாக்கள்”, ஆசிரியர் எஸ். மாசிலாமணி இயற்றிய “கிறிஸ்தவ இன்னிசைப் பாக்கள்” ஆகிய நூல்களிலிருந்து தெரிவு செய்யப்பட்ட கீர்த்தனைகளையும் சேர்த்து, மொத்தம் சுமார் 70 கீர்த்தனைகள், புதிய பொது கீர்த்தனை நூலில் இடம் பெறச் செய்தனர். அத்தோடு, அநேக பழைய, பயன்படுத்தாத கீர்த்தனைகளையும் நூலிலிருந்து நீக்கினர். இந்தப் புத்தகம் “கிறிஸ்தவக் கீர்த்தனைகள்”, என்கிற பாடல் புத்தகமாக வெளியிடப்பட்டது. இதில் இடம் பெற்ற அத்தனைப் பாடல்களும் கர்நாடக இசையை அடிப்படையாகக் கொண்டு, ராகத்தோடும், தாளத்தோடும் அமைந்தவையாகும். இப்புத்தகத்தில் 400 பாடல்கள் இடம் பெற்றுள்ளன. அவற்றுள், 132 பாடல்கள், 23 குருமார்களால் (ஐயர்), இயற்றப்பட்டவை.

1988ல், வழக்கில் இல்லாத பாடல்கள் நீக்கப்பட்டு, புதுப் பாடல்கள் சேர்க்கப்பட்டு, பதினான்காவது திருத்திய, விரிவாக்கப் பதிப்பு, “கிறிஸ்தவக் கீர்த்தனைகளும், புத்தெழுச்சி கீதங்களும்”, என்ற பாடல் புத்தகம் வெளியிடப்பட்டது. இத்தொகுப்பில் புதிதாக சேர்க்கப்பட்ட பெரும்பான்மையான பாடல்கள், தமிழ்நாடு இறையியல் கல்லூரியில் சுமார் இருபது ஆண்டுகளாகப் பயன்படுத்தப்பட்டு வந்த பாடல்களாகும். இப்பாடல்கள் கர்நாடக இசையில் அமையாதவைகளாகும். 

1980ல், நெல்லை திருச்சபையின், இருநூறாண்டு நிறைவு விழா நினைவாக, திருநெல்வேலி திருமண்டலம், “கீதங்களும் கீர்த்தனைகளும்”, என்ற பாடல் புத்தகத்தை வெளியிட்டது. இதில் பாமாலைப் பாடல்கள், கீர்த்தனைப் பாடல்கள், புத்தெழுச்சிப் பாடல்கள், ஜெபப்புத்தகம் ஆகியவைகள் அடங்கும். இது ஒரு நல்ல புத்தகம். நாம் பாடும் அனைத்துப் பாடல்களும் ஒரே புத்தகத்தில் இடம் பெற்றுள்ளது போற்றுதற்குரியது. ஆனாலும் இந்நூலில் ஒரு குறை, அது யாதெனில், பாடலாசிரியர் அகராதி அல்லது கவிஞர் அகராதி விடுபட்டுப் போயிருப்பதுதான்.

## வெளி இணைப்பு

*  முத்துக்கமலம் இணைய இதழில் பேராசிரியர். எ. சிட்னி சுதந்திரன் எழுதிய “தமிழ் கிறிஸ்தவக் கீர்த்தனைகள்” கட்டுரை 

பகுப்பு:கிறித்தவப் பாடல்கள்
அதிகாரப் பிரிவினை

**அதிகாரப் பிரிவினை** அல்லது **அதிகாரங்களைப் பிரித்துவைத்தல்** (separation of powers) என்பது ஒரு அரசின் ஆளுகை சார்ந்த முந்நெறிக் கட்டமைப்பு கூறு ஆகும். ஒரு அரசு பல்வேறு துறைகளாகப் பிரிக்கப்பட்டு, அந்த துறைகளுக்கு வெவ்வேறு பணிகளும் அதிகாரங்களும் வழங்கப்படுதல் என்பது அதிகாரங்களைப் பிரித்துவைத்தல் என்ற கருத்துவின் சாரம். குறிப்பாக சட்டமியற்றுதல், நிறைவேற்றல், நீதிபரிபாலனம் ஆகியவை மூன்றும் பிரித்துவைக்கப்படும். அதிகாரத்தைக் குவியவிடாமல், அரசின் வெவ்வேறு பிரிவுகளை ஒருங்கே சமன்படுத்தி நல்லாட்சியை தருவதற்காக இந்த முறை பயன்படுத்தப்படுகிறது. சில அரசுகளில் அரசின் நிர்வாகத்தை மதிப்பீடு (accountability office) செய்யும் ஒரு பிரிவும் உள்ளது.

## மேலும் படிக்க

* Peter Barenboim, *[http://www.florentine-society.ru/pdf/Biblical_Roots_of_Separation_of_Powers.pdf Biblical Roots of Separation of Powers]*, Moscow, Letny Sad, 2005. , Permalink: http://lccn.loc.gov/2006400578
* Biancamaria Fontana (ed.), *[http://www.cambridge.org/us/catalogue/catalogue.asp?isbn=0521033764 The Invention of the Modern Republic]* (2007) 
* W. B. Gwyn, *The Meaning of the Separation of Powers* (1965) (no ISBN)
* Bernard Manin, *[https://books.google.com/books?id=GhAJ2x2coEoC Principles of Representative Government]* (1995; English version 1997)  (hbk),  (pbk)
* José María Maravall and Adam Przeworski (eds), *[https://books.google.com/books?id=EMB-F6Forx8C Democracy and the Rule of Law]* (2003)  (hbk),  (pbk)
* Paul A. Rahe, ''Montesquieu and the Logic of Liberty''  (2009)  (hbk),  (pbk)
*  Iain Stewart, "Men of Class:  Aristotle, Montesquieu and Dicey on 'Separation of Powers' and 'the Rule of Law'"  4 *Macquarie Law Journal* 187 (2004)
* Iain Stewart, "Montesquieu in England: his 'Notes on England', with Commentary and Translation"  (2002)
* Alec Stone Sweet, *[https://books.google.com/books?id=61AzsGk7EW0C Governing with Judges: Constitutional Politics in Europe]* (2000) 
* M. J. C. Vile, *[http://oll.libertyfund.org/Home3/Book.php?recordID=0024 Constitutionalism and the Separation of Powers]* (1967, Indianapolis: Liberty Fund, 1998) Second edition.  (hbk),  (pbk)
* Reinhold Zippelius, *Allgemeine Staatslehre/Politikwissenschaft (= Political Science)*, 16th edition, § 31, C.H. Beck, Munich, 2010, 

## வெளி இணைப்புகள்
*Polybius and the Founding Fathers: the separation of powers
*Arbitrary Government Described and the Government of the Massachusetts Vindicated from that Aspersion (1644)

பகுப்பு:அரசியல்
போர்த்துகல் வரலாறு

ஐரோப்பிய மற்றும் அத்திலாந்திய நாடான **போர்த்துக்கலின் வரலாறு** முன்நடுக்காலம் வரை பழமை வாய்ந்ததாகும். கண்டுபிடிப்புக் காலமாகிய 15ம் மற்றும் 16ம் நூற்றாண்டுகளில் இது உலக வல்லரசு எனும் நிலைக்கு உயர்ந்தது. இக்காலப்பகுதியில் போர்த்துக்கல் பரந்த பேரரசொன்றை உருவாக்கிக் கொண்டது. இதன் ஆதிக்கம் தென்னமெரிக்கா, ஆபிரிக்கா, ஆசியா மற்றும் ஆசுத்திரலேசியா (ஓசானியா) வரை விரிந்திருந்தது. அடுத்த இரு நூற்றாண்டுகளுக்கு போர்த்துக்கல் தனது பெரும்பாலான குடியேற்றங்களைப் பாதுகாத்துக்கொண்டாலும், தனது செல்வம் மற்றும் உலக ஆதிக்கத்தை சிறிது சிறிதாக இழக்கத் தொடங்கியது. டச்சு, ஆங்கில மற்றும் பிரெஞ்சுப் படைகள் சிதறிக் காணப்பட்ட போர்த்துக்கீச வணிக நிலையங்களைச் சூழ்ந்து கொண்டமையாலும், அவற்றைக் கைப்பற்றிக் கொண்டமையாலும் போர்த்துக்கீசரின் வணிக நடவடிக்கைகளுக்கு அடிப்படையாய் அமைந்த வாசனைத் திரவிய மற்றும் அடிமை வணிகத்தைத் தம் வசப்படுத்திக்கொண்டன. இதனால் போர்த்துக்கல் கடல்வழி வாணிபம் மேற்கொள்வதற்கான வளங்கள் குறைவடைந்தன. இதனால் போர்த்துக்கல் தமது குடியேற்றங்களில் நாட்டத்தை இழந்தது.

மிகுந்த சேதம் விளைந்த இரு போர்களுடன் இராணுவ ஆதிக்கம் வீழ்ச்சியடைவதற்கான அறிகுறிகள் தோன்றின. 1578ல் மொரோக்கோவில் நடைபெற்ற அல்கேசர் குய்பர் போர் அவற்றுள் ஒன்றாகும். மற்றையது, 1588ல் தோல்வியில் முடிவடைந்த எசுப்பானியாவின் இங்கிலாந்து மீதான ஆக்கிரமிப்பாகும். இக்காலப்பகுதியில் போர்த்துகல் எசுப்பானியாவுடன் ஒன்றிணைந்திருந்ததுடன் எசுப்பானிய ஆக்கிரமிப்புக்கு கப்பல்களையும் வழங்கியது. 1755ல் அதன் தலைநகரைத் தாக்கி அழித்த பூகம்பத்தினாலும், நெப்போலியப் போர்களின் போதான முற்றுகை காரணமாகவும், 1822ல் அதன் மிகப்பெரிய குடியேற்றமான பிரேசிலை இழந்தமையாலும் இந்நாடு மிகவும் பலவீனமடைந்தது. 19ம் நூற்றாண்டின் நடுப்பகுதியிலிருந்து 1950களின் பிற்பகுதி வரையான காலப்பகுதியில், கிட்டத்தட்ட 2 மில்லியன் போர்த்துக்கீசர் ஐரோப்பாவிலிருந்து பிரேசிலுக்கும் ஐக்கிய அமெரிக்காவுக்கும் புலம்பெயர்ந்தனர்.

1910ல் இடம்பெற்ற புரட்சி காரணமாக முடியாட்சி ஒழிக்கப்பட்டது. ஊழல், தேவாலயம் மீதான ஒடுக்குமுறை, நாட்டின் மோசமான நிதிப்பற்றாக்குறை என்பவற்றுக்கிடையே 1926ல் ஏற்பட்ட இராணுவக் கலகம் காரணமாக சர்வாதிகார ஆட்சிமுறையொன்று நிறுவப்பட்டது. 1974ல் இன்னொரு கலகம் ஏற்படும் வரை இது நிலைத்திருந்தது. புதிய அரசாங்கம், மக்களாட்சிச் சீர்திருத்தங்களை மேற்கொண்டதுடன், 1975ல் போர்த்துகலின் அனைத்து ஆபிரிக்கக் குடியேற்றங்களுக்கும் விடுதலையளித்தது.

போர்த்துகல்லானது, வட அத்திலாந்திய ஒப்பந்த அமைப்பு, பொருளாதார ஒத்துழைப்பு மற்றும் அபிவிருத்திக்கான அமைப்பு மற்றும் ஐரோப்பிய சுதந்திர வணிகக் கூட்டமைப்பு என்பவற்றின் உருவாக்கல் அங்கத்துவ நாடாகும். இது 1986ல் ஐரோப்பிய சமூகத்தில் (தற்போது ஐரோப்பிய ஒன்றியம்) இணைந்தது.

## மேற்கோள்கள்


## வெளியிணைப்புகள்
*
*Portugal Chronology World History Database 
*History of Portugal: Primary documents

பகுப்பு:போர்த்துகேய வரலாறு
பகுப்பு:உலக நாடுகளின் வரலாறு
உலக வல்லமை

**உலக வல்லமை** என்றால் ஒரு தேசம் (நாடு) அல்லது மாநிலமானது தனது சக்தியை உலக அளவில் செலுத்தக்கூடிய வல்லமை கொண்டிருப்பது.

## மேற்கோள்கள்

பகுப்பு:வரலாறு
விரல் (கணிதம்)

**விரல் (கணிதம்)** அல்லது **விரற்கடை** (ஆங்கிலம்: Finger (unit)) என்பது பண்டையத் தமிழர்கள் நீளத்தை அளப்பதற்குப் பயன்படுத்திய அளவை முறையின் அலகுகளில் ஒன்று. அளப்பதெற்கென்று தனிப்பட்ட அளவு கருவிகளை முழுவதுமாகச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள், (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை. ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது

ஒரு மனிதரின் கையில் அமைந்துள்ள ஒரு விரலின் அகலம், ஒரு **விரல்** அல்லது **விரற்கடை** அளவாகும்.  நமது வலது கையில் கட்டை விரலை மடித்துக் கொண்டு மற்ற நான்கு விரல்களையும் ஒட்டினாற்போல வைத்தநிலையில் ஆட்காட்டி விரலுக்கும் சுண்டு விரலுக்கும் இடைப்படும் அகலப்போக்கான அளவு **நான்கு விரற்கடை** எனப்படும்.

இருபத்து நான்கு விரல் கொண்டது ஒரு முழம் ஆகும். விரல் பன்னிரண்டு கொண்டது ஒரு சாண். சாண் இரண்டு கொண்டது ஒரு முழம்.

:1 விரல் = 1/24 முழம் = 1/24 * 18 அங்குலம் = 3/4 அங்குலம் 
:1 விரல் = 1/12 சாண்  =1/12 * 9 அங்குலம்  =3/4 அங்குலம்

தமிழ் இலக்கியங்களில் விரற்கடையின் பயன்பாடு காணப்படுகிறது.

எடுத்துக்காட்டு:

"கூடம் எடுத்துக் குடிபுக்க மங்கையர்

ஓடுவர் மீளுவர் பன்னிரண்டு அங்குலம்

நீடுவர் எண்விரல், கண்டிப்பர் நால்விரல்

கூடிக்கொள்ளில் கோல அஞ்செழுத்து ஆமே."

-திருமந்திரம் பாடல் எண்: 557.

## மேலும் பார்க்க
*சாண்
*முழம்

## மேற்கோள்கள்

பகுப்பு:கணிதம்
பகுப்பு:தமிழ் கணிதம்
முழம்

**முழம்** என்பது நீளத்தை அளக்கப் பண்டைத் தமிழர் பயன்படுத்திய ஓர் அலகு ஆகும். இது ஒரு மனிதனின் முழங்கையின் நீள அளவைக் குறிக்கும். பொதுவாக ஒரு முதிர்ந்த மனிதரின் முழங்கை அளவே ஒரு முழமாகக் கருதப்பட்டது. முழங்கை என்பது அம்மனிதரின் கைமுட்டியிலிருந்து நடுவிரலின் நுனி வரை உள்ள நீள அளவு ஆகும். பண்டைத் தமிழர்கள் முழத்தை முழக்கோல் செய்து அளந்தனர் என்பது குறிப்பிடத்தக்கது. முழக்கோல்கள் சிறுகோல் (இரு முழம் நீளம் கொண்டது), பெருங்கோல் (எட்டு முழம் நீளம் கொண்டது) என்று இருவகையில் உள்ளன.

*ஈட்டி எட்டு முழம் பாயும் பணம் பாதாளம் மட்டும் பாயும்* என்ற தமிழ்ப் பழமொழியிலிருந்து பண்டைத் தமிழ் போர் வீரர்களுக்கு எட்டு முழம் நீளம் வரை ஈட்டி வீசப் பயிற்சிக் கொடுக்கப்பட்டிருக்கக்கூடும் எனச் சொல்லலாம். இன்னும் தமிழ் நாட்டுப் பண்பாட்டுடையான வெள்ளை வேட்டியில் எட்டு முழம் மற்றும் பத்து முழம் தான் உள்ளன. பிற துணிமணிகள் எல்லாம் உலகளாவிய அளவை முறைகளில் தான் தற்போது அளவெடுக்கப்படுகின்றன.

2 சாண் = 1 முழம் = 1\frac{3}{8} அடி (foot)

## மேலும் பார்க்க
*சாண்

## மேற்கோள்கள்


பகுப்பு:தமிழ் கணிதம்
பகுப்பு:நீள அலகுகள்
செங்கல் தயாரிப்பு

**செங்கல் தயாரிப்பு** என்பது கட்டிடம் கட்டுவதற்கான மூலப் பொருட்களில் ஒன்றாக இருக்கும் செங்கல்லை உற்பத்தி செய்வதைக் குறிக்கும். செங்கல் தயாரிப்பு பெரிய தொழிற்சாலைகளில் இடம்பெறுகின்ற அதேவேளை கிராமப் பகுதிகளில் குடிசைத் தொழிலாகவும், சிறு தொழிலாகவும் செய்யப்பட்டு வருகின்றது. பெரிய தொழிற்சாலைகள் இயந்திரங்களைப் பயன்படுத்தி உற்பத்தி செய்கின்றன. குடிசைத் தொழில்களில் மனித வலுவே முக்கியமானதாக உள்ளது.

## மூலப்பொருட்கள்
செங்கல் உற்பத்திக்கான முக்கிய மூலப்பொருள் களிமண். எனவே களிமண் பெருமளவில் கிடைக்கக்கூடிய இடங்களிலேயே செங்கல் உற்பத்தி இடம்பெறுகிறது. செங்கல் உற்பத்திக்குத் தேவையான களிமண் சில குறிப்பிட்ட இயல்புகளைக் கொண்டிருக்க வேண்டியது அவசியம். 
* நீருடன் சேர்த்துக் குழைக்கும்போது அச்சில் வார்த்துத் தேவையான வடிவத்துக்குக் கொண்டுவரக்கூடிய வகையில் அது நெகிழ்வுத்தன்மை கொண்டதாக இருக்கவேண்டும். 
* அச்சிலிருந்து எடுத்த பின்னர் வடிவம் மாறாமல் இருக்கும்வகையில் ஈரநிலை வலிமையையும், காற்றுலர் வலிமையையும் கொண்டிருத்தல் வேண்டும். 
* போதிய வெப்பநிலைக்கு உயர்த்தும்போது கணிமண் துணிக்கைகள் ஒன்றாகப் பிணையக்கூடியதாக இருத்தல் வேண்டும்.

## உற்பத்தி நிலைகள்
பொதுவாக செங்கல் உற்பத்தியில் ஆறு நிலைகள் உள்ளன. இந்த ஆறு நிலைகளூடாகச் சென்றே மூலப்பொருட்கள் பயன்பாட்டுக்கு உகந்த செங்கற்களாக வெளிவருகின்றன. இவ்வாறு நிலைகள் வருமாறு:
# மூலப்பொருட்களை அகழ்ந்தெடுத்தலும், களஞ்சியப்படுத்தலும்.
# மூலப்பொருட்களைத் தயார்ப்படுத்தல்.
# செங்கல்லை வேண்டிய வடிவத்தில் அச்சில் வார்த்தல்.
# உலர்த்தல்.
# சூளையில் சுடுதலும், குளிரவைத்தலும்.
# செங்கற்களைச் சூளையில் இருந்து அகற்றுதலும், களஞ்சியப்படுத்தலும்.

## உற்பத்தித் தரம்
பெரிய தொழிற்சாலைகளில் உற்பத்தி செய்யும்போது உரிய தரக்கட்டுப்பாடுகளைக் கடைப்பிடிப்பது இலகு. இதனால், அவ்வாறான செங்கற்கள் தரம் வாய்ந்தவையாக இருப்பதற்குக் கூடுதல் வாய்ப்புகள் உள்ளன. அதேவேளை, குடிசைத் தொழிலாகச் செய்யும்போது, தரத்தைப் பேணுவதற்கான போதிய வசதிகள் இருப்பதில்லை. இதனால், அவ்வாறு உற்பத்தியாகும் கற்களும் பெரிய கட்டிடங்களில் பயன்படுத்துவதற்குப் போதுமான தரத்தைக் கொண்டிருப்பது அரிது.

## மேற்கோள்கள்

பகுப்பு:கைத்தொழில்
பகுப்பு:தொழிற்துறை
பகுப்பு:செங்கல்
வான்கோழி வளர்ப்பு

**[[வான்கோழி]] வளர்ப்பு** இலாபமீட்டக்கூடிய ஒரு குடிசைத்தொழிலாகவும் பெரும் பண்ணைமுறையிலும் வளர்க்கப்படுகிறது.

## முட்டை அடைவைப்பு முறை
வான்கோழிகள் பெரும்பாலும் சுயமாக முட்டைகளை அடைகாப்பது இல்லை. அடைகாக்கும் இயந்திரத்தின் மூலம் அல்லது நாட்டுக் கோழிகளைக் கொண்டு அடைகாக்கப்படுகிறது. முட்டைகளை மழை, பனிக்காலத்தில் 7 நாள் வரையிலும், காற்று இளவேனிற் காலத்தில் 6 நாள் வரையிலும், வெயில் காலத்தில் 4 நாள் வரையிலும் சேமித்துவைத்துப் பின்   அடை வைக்க பயன்படுத்த வேண்டும். நாட்டுக் கோழிகளில் 7 முட்டை வரையிலும் அடை வைக்கலாம். அடைகாக்கும் நாள் 28.

## குஞ்சு பருவம் வளர்ப்பு முறை
வான்கோழி வளர்ப்பில் மிக முக்கியமான காலகட்டம் ஒரு மாதம் வரை வளர்ப்பதாகும். பொரித்த குஞ்சுகளை முடி உலர்ந்த பின் செயற்கை வெப்பமாக புரூடர் அமைத்து புரதம் நிறைந்த தீவன உணவு கொடுக்க வேண்டும். குளூகோஸ் கலந்த குடிநீரை வைக்க வேண்டும். வறுகடலை தூள் செய்து உணவாக கொடுக்கலாம். அவித்த முட்டையின் வெண்கரு மட்டும் எல்லாவகை தானியங்களுடன் கலந்து கொடுக்கலாம். இதற்கென்று பிரத்யேகமாக குஞ்சு தீவனங்கள் தயாரிப்பாளர்கள் உண்டு. வாங்கியும் பயன்படுத்தலாம். குஞ்சு பருவத்தில் குடிநீரினால் பெருமளவு உயிர் சேதாரம் ஏற்படும். தீவன மூலப் பொருள்களில் அப்ளோடாக்சின் என்ற கொடிய நச்சினால் வான்கோழி குஞ்சுகள் இறக்கும். 20 நாளைக்கு பின் பசுந்தீவனங்களைக் கொடுக்க ஆரம்பிக்க வேண்டும். வான்கோழி குஞ்சு வளரும் பருவம்: இந்த காலகட்டத்தில் வான்கோழிகள் பசுமையான இலைகளை விரும்பி உண்ண ஆரம்பிக்கும். குதிரைமசால், வேலிமசால், முயல்மசால், காசினி கீரை, அகத்தி, கேரட், கல்யாணி முருங்கை, சித்தகத்தி, (சுபாபுல், கிளரிசிடியா இலைகளை வாடவிட்டு கால்நடைகளுக்கு கொடுக்க வேண்டும்) அருகம்புல், பொடுதலை, கோரை புற்கள், காராமணி, சவுண்டல், கடலைக்கொடிகள், மல்பெரி முருங்கை, கோ வைகை மாட்டு தீவன புல், கீரை வகைகள், காய்கறி, பழங்கள் என இயற்கையாக கிடைப்பவைகளை உணவாகக் கொடுக்கலாம். மழைக்காலங்களில் தேங்கிய மழைநீர் மண் படிந்த இலைகளைக் கொடுக்கக்கூடாது.

தோப்புகள் விவசாய நிலங்கள், தரிசு நிலங்கள், மலர்த்தோட்டம், பழத்தோட்டம், தென்னந் தோப்புகள் இவைகளில் வான்கோழி வளர்க்கலாம். விவசாயத்தில் தீமை செய்யும் புழு, பூச்சி, கொசுக்களை உணவாக உட்கொண்டு பாதுகாக்கிறது. தென்னையில் உள்ள காண்டாமிருக வண்டு குப்பை கூளங்களில் முட்டை இட்டு புழுக்களை பெருக்கும் அந்த இளம்புழுக்களை வான்கோழி உணவாக உட்கொள்வதால் காண்டாமிருக வண்டு கட்டுப்படும். அரிசி, நெல்மணிகளை பெருமளவு கொடுப்பதை தவிர்க்க வேண்டும். குடிநீரினை நிழலான இடங்களில் வைக்க வேண்டும். வெயில் பட்டு குடிநீர் சூடாவதை தவிர்க்க வேண்டும்.

## முட்டையிடும் பருவம்
வான்கோழிகள் 7-8 மாதங்களில் முட்டை இட ஆரம்பிக்கும். வான்கோழிக்கு எதிரிகள் நாய், நரி, கீரி, காட்டுபூனை, வீட்டுப்பூனை, வல்லூறு திருடர்கள், காக்கை, கழுகு இவைகளில் இருந்து தப்பிக்க ஒரு வளர்ந்த வான்கோழிக்கு 5 சதுர அடி இடம் என்ற வகையில் கொட்டகை அமைத்து வளர்க்கலாம்.

## வெளி இணைப்புகள்
*வான்கோழி வளர்ப்பு செய்தி

பகுப்பு:கைத்தொழில்
பகுப்பு:தொழிற்துறை
பகுப்பு:வேளாண்மை
இலவம் பஞ்சு

இலவ மரம் என்னும் மால்வேசியேக் குடும்பத்தைச் சார்ந்த மரம் உற்பத்திச் செய்யும் காய்களில் இருந்து பெறப்படும் நார் பொருள் **இலவம் பஞ்சு** ஆகும். 
இதன் பஞ்சைப் பட்டுப் பஞ்சு என்றும் அழைப்பர். இதற்குக் காரணம் பஞ்சில் உள்ள மினுமினுப்பும் அதன் கவர்ச்சிகரமானத் தோற்றமும் பட்டை போல் இருப்பது தான். .

* வெள்ளை நிறத்தில் மினுமினுப்புடன் காணப்படும்.
* நீருருஞ்சும் தன்மை அற்றது.
* அதிகப்படியான மிதக்கும் தன்மையுள்ளது (30 மடங்கு எடையைத் தாங்கக்கூடியதும், நீரில் மிதக்கும் தக்கையைவிட ஏழுமடங்கு மிதக்கும் தன்மையுடையது.)
* எளிதில் தீப்பற்றக்கூடியது

## பயன்கள்
* இப் பஞ்சு மென்மையானதாகவும் உறுதியற்றும் இருப்பதால் நூல் நூற்கப் பயன்படுவதில்லை.
* இது மெத்தை, தலையணை, உயிர்காக்கும் உறை போன்றவற்றைச் செய்யப் பயன்படுகிறது.

## மேற்கோள்கள்

பகுப்பு:இருவித்திலைத் தாவரங்கள்
பகுப்பு:நெசவுப் பொருட்கள்
செயற்கை வைரம் பட்டை தீட்டுதல்

இயற்கை வைரங்கள் மிக அதிகமான விலையில் விற்கப்படுவதால் பணக்காரர்கள் மட்டுமே இதை வாங்கும் நிலையில் இருக்கின்றனர். நடுத்தர மற்றும் குறைந்த வருமானமுடையவர்கள் வாங்கும் நிலையில் செயற்கை வைரங்கள் பட்டை தீட்டி விற்பனை செய்யப்படுகின்றன. இந்த செயற்கை வைரம் பட்டை தீட்டும் தொழிலிலும் பலர் ஈடுபட்டுள்ளனர்.

பகுப்பு:கைத்தொழில்
பகுப்பு:தொழிற்துறை
ஒப்மான்செக்

**ஒப்மான்செக்** (*Johann Centurius Hoffmann Graf von Hoffmannsegg*, ஆகத்து 23, 1766 – திசம்பர் 13, 1849) செருமன் நாட்டு தாவரவியல் அறிஞர். தாவரவியலில் அவரது ஆராய்ச்சிகள், *Hoffmanns* என்று சுருக்கமாக அடையாளமிடப்படுகின்றன.

தாவரவியலாளராக இருந்தாலும்,  பூச்சியியலும், பறவையியலிலும் தனது ஆராய்ச்சிகளை மேற்கொண்டார். இவர் டெரசுடன் (Dresden) நகரில் பிறந்தார். லைப்சிக் (Leipzig) நகரிலும், கொட்டின்சென் (Göttingen) நகரிலும் கல்வி கற்றார்.

## ஆராய்ச்சிகள்
ஐரோப்பாவின் பல இடங்களுக்கும் சென்று, ஆராய்ந்து பல தாவரங்களையும், விலங்குகளையும் சேகரித்தார்.
அதற்காக 1795–1796 ஆண்டுகளுக்கு இடைப்பட்ட நாட்களில், அங்கேரி, ஆசுத்திரியா, இத்தாலி ஆகிய நாடுகளுக்கு ஆராய்ச்சிப் பயணம் செய்தார். பின்னர் போர்த்துகல் நாட்டில், 1797 முதல்1801 வரையிலான 5 ஆண்டுகளில்  ஆராய்ச்சிப் பயணம் செய்தார்.

## பன்னாட்டு பெயர்சுருக்கத் தரக்குறியீடு

* 786 தாவரங்களில்  இவரது பெயர்சுருக்கம் நிறுவப்பட்டுள்ளது.

## சாதனைகள்
அப்பயண சேகரிப்புகளை, பருன்சுவிக் நகரில் இருந்த இல்லிகெர் என்ற அறிஞருக்கு அனுப்பினார். அதன் மூலம் தனது ஆராய்ச்சியை முழுமையடைய செய்தார். பெர்லின் நகரில், 1804 முதல் 1816 வரையிலான 13 ஆண்டுகளுக்கு பணி புரிந்தார். பெர்லின் நகரின் விலங்கியல் அருங்காட்சியகத்தை, 1809 ஆம் ஆண்டு நிறுவினார். 1815 ஆம் ஆண்டு, அந்நகரின் அறிவியல் பேரவையால் உறுப்பினராகத் தேர்ந்தெடுக்கப்பட்டார். இல்லிகெர் என்ற அறிஞரை ஆம் ஆண்டு, அருங்காட்சியகக் காப்பாளராக்க முன்மொழிந்தார். அதன் பின்பு, இல்லிகெர்க்கு ஆராயக் கொடுத்த, ஆப்மான்செக்கின் பயணச் சேகரிப்புகள், புருன்சுவிக் நகரிலிருந்து பெர்லினுக்கு மாற்றப்பட்டன.

## மேற்கோள்கள்


பகுப்பு:1766 பிறப்புகள்
பகுப்பு:1849 இறப்புகள்
பகுப்பு:செருமானியத் தாவரவியலாளர்கள்
1840கள் தமிழர் பார்வையில்

[thumb|right|100px|[ஆறுமுக நாவலர்]]
## அரசியல்
தமிழநாடு, தமிழீழம் ஆகிய இரு தமிழர் தாயகங்களும் பிரித்தானியாவின் ஆட்சியின் கீழ் இருந்தன.

## இடப்பெயர்வு
### தென்னிந்தியாவில் இருந்து மலையகத்துக்கு
தமிழ்நாட்டில் இருந்து தமிழர்கள் இலங்கை மலையகப் பகுதிகளுக்கு தொழிலாளர்களாக ஆங்கிலேயர்களால் கொண்டுவரப்படுவது 1839 இல் தொடங்கியது.
* 1845 - 73,401
* 1846 - 42,317
* 1847 - 46,140
* 1848 - 32,172
* 1849 - 29,430
### தென்னிந்தியாவில் இருந்து மலேசியாவுக்கும் சிங்கப்பூருக்கும்
### தென்னிந்தியாவில் இருந்து பார்மாவுக்கு

## பொருளாதாரம்
## கல்வி
## மருத்துவம்
1848 - தமிழீழம் - சாமுவேல் ஃபிஸ்க் கிறீன் **மானிப்பாய் கிறீன் நினைவு மருத்துவமனை** நிறுவுகிறார், தமிழில் மருத்துவக் கல்வியை வழங்கத் தொடங்குகிறார்.

## மொழியும் இலக்கியமும்
1841  - தமிழ்நாடு - ராபர்ட் கால்டுவெல் 1841ல் குரு பட்டம் பெற்றுத்  திருநெல்வேலி சென்று அங்கே இடையன்குடி என்னும் ஊரில் தங்கி 50 ஆண்டுகள் தமது மதப்பணியுடன் சேர்த்து தமிழ்ப்பணியும் செய்தார்.

## சமயம்
ஆறுமுக நாவலரின் முதற் பிரசங்கம் வண்ணார்பண்ணை வைத்தீஸ்வரன் கோவிலில் டிசம்பர் 31, 1847 ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது.  வண்ணார்பண்ணையில் சைவப்பிரகாச வித்தியாசாலை என்ற பெயரில் ஒரு சைவப் பாடசாலையை ஆரம்பித்தார். சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1949 ஆடி மாதம் சென்னைக்கு சென்றார். அங்கு திருவாவடுதுறை ஆதீனத்தில் சைவப்பிரசங்கம் செய்து தமது புலமையை வெளிப்படுத்தி **நாவலர்** பட்டத்தைப் பெற்றார்.

## இசை

பகுப்பு:1840கள்
பகுப்பு:பத்தாண்டுகள் தமிழர் பார்வையில்
1960கள் தமிழர் பார்வையில்

1960 கள் மேற்குலகில் ஒரு புரட்சிகரமான ஆண்டுகள் ஆகும்.  அதிகார மையங்கள், மரபுகள், பாலியல் கட்டுப்பாடுகள் என பலவற்றுக்கு எதிராக இளையோர் எதிர்ப்பு காண்பித்தார்கள்.  இவ்வாறே தமிழகத்திலும் திராவிட இயக்கம் இறுக்கமான சமய, சாதிய, பாலிய கட்டுப்பாடுகளுக்கு எதிராக குரல் கொடுத்து அரசியல் வெற்றிகளைப் பெற்றது.

## அரசியல்

## பொருளாதாரம்

## இடப்பெயர்வுகள்

## கல்வி
1960 களில் தமிழ்நாடு மாநிலம் வாரியாக இலவச மதிய உணவுத் திட்டத்தை காமராசர் அமுல்படுத்தினார்.

இலங்கையில் தமிழர்கள் கல்வியில் சிறப்புற்று இருந்தார்கள்.  பொறியியல் துறைக்கு தேர்தெடுக்கப்பட்ட பெரும்பான்மை மாணவர்கள் தமிழர்களாக இருந்தார்கள்.

## வாழ்வியல்

## மொழியும் இலக்கியம்
* 1965 இல் சிங்கப்பூர் சுதந்திரம் அடைந்த போது, தமிழ் மொழியில் அரச அங்கீகரம் பெற்ற மொழிகளில் ஒன்றானது.

## அறிவியலும் தொழில்நுட்பமும்

## இசை

## திரைப்படம்
* பாசமலர்
* தில்லானா மோகனாம்பாள்
* திருவிளையாடல் (திரைப்படம்)

## விளையாட்டு

பகுப்பு:1960கள்
பகுப்பு:பத்தாண்டுகள் தமிழர் பார்வையில்
1790கள் தமிழர் பார்வையில்

## அரசியல்
### தமிழ்நாடு

கும்பினியார் கி.பி. 1793 இல் கப்பம் (திறை) கேட்டனர். கி.பி. 1797 இல் முதன் முதலாக ஆங்கிலேய ஆலன் துரை பாஞ்சாலங்குறிச்சிக் கோட்டைக்கு வந்தார். 1797 - 1798 இல் நடந்த முதல் போரில் வீரபாண்டிய கட்ட பொம்மனிடம் ஆலன் துரை தோற்று ஓடினார்.  அக்டோபர் 1, 1799 இல் புதுக்கோட்டை மன்னர் விஜயரகுநாத தொண்டமானால் வீரபாண்டிய கட்டபொம்மன் கைது செய்யப்பட்டு கும்பினியாரிடம் (கிழக்கிந்திய கம்பெனி) ஒப்படைக்கப்பட்டான்.  அக்டோபர் 16 1799 இல் ஆங்கிலேயத் தளபதி பேனர்மேன் ஆணைப்படி கயத்தாற்றில் தூக்கிலிடப்பட்டார்.

### தமிழீழம்
* 1796 - யாழ்ப்பாணத்தில் பிரித்தானியர் ஆட்சி

## பொருளாதாரம்
## கல்வி

## இடப்பெயர்வு

## மொழியும் இலக்கியமும்

## இசை

பகுப்பு:1790கள்
பகுப்பு:பத்தாண்டுகள் தமிழர் பார்வையில்
சாண்

**சாண்** என்பது பண்டையத் தமிழர்கள் நீளத்தை அளப்பதற்கு பயன்படுத்திய அளவை முறையின் அலகுகளில் ஒன்று. சாண் ஒரு முழத்தில் சரி பாதி. உலக அளவை முறையில் ஒன்பது அங்குலம் ஆகும். தனிப்பட்ட அளவு கருவிகளைச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள் (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை.

ஐந்து விரல்களையும் ஒரு சமதளத்தின் மீது விரித்தநிலையில் வைத்தால் கட்டை விரலின் மேல் நுனியிலிருந்து சுண்டுவிரலின் மேல் நுனிவரையுள்ள அளவு ஒரு சாண் எனப்படும். ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.

:12 விரற்கடை = 1 சாண்
:2 சாண் = 1 முழம்

## மேலும் பார்க்க
*விரற்கடை
*முழம்

## மேற்கோள்கள்

பகுப்பு:தமிழ் கணிதம்
பகுப்பு:நீள அலகுகள்
பகுப்பு:பிரித்தானிய அலகுகள்
உழக்கு

**உழக்கு** என்பது பாய்மப் பொருள்களின் கொள்ளளவை அளப்பதற்குத் தமிழர்கள் பயன்படுத்தும் முகத்தலளவை அலகுகளில் ஒன்றாகும். சில நேரங்களில் பண்டங்களை அளப்பதற்கும் உழக்கு பயன்படுத்தப்படுகிறது. உலக அளவை முறையில், ஒரு உழக்கின் அளவு 336 மி. லி ஆகும்.

உழக்கு (பாத்திரம்) என்பது ஒரு உழக்கு அளவுள்ள பாத்திரத்தையும் குறிக்கும். இந்த பாத்திரத்தைப் பித்தளை வார்ப்பிரும்பு மற்றும் ஈயத்தில் செய்திருப்பார்கள். இந்த உழக்கை நீர், பால், எண்ணெய் போன்ற பாய்மப் பொருள்களை அளப்பதற்கும் நெல், அரிசி, உளுந்து போன்ற தானியங்களை அளப்பதற்கும் பயன்படுத்துவார்கள்.

பண்டையத் தமிழர் பயன்படுத்திய முகத்தல் அளவைகள்:

## முகத்தல் வாய்ப்பாடு

5 செவிடு                 =        1 ஆழாக்கு
2 ஆழாக்கு                =        1 உழக்கு
2 உழக்கு                 =        1 உரி
2 உரி                    =        1 படி அல்லது நாழி
8 படி                    =        1 மரக்கால் (குறுணி)
2 குறுணி                 =        1 பதக்கு
2 பதக்கு                  =        1 தூணி

இவ்வாய்ப்பாட்டின் படி:

1 உழக்கு
:            =10 செவிடு
:            =2 ஆழாக்கு 
:            =1/2 உரி 
:            = 1/4 படி 
:            = 1/16 மரக்கால் ஆகும்.

## மேற்கோள்கள்
வித்துவான் வை. சுந்தரேச வாண்டையார், **முப்பது கல்வெட்டுக்கள்**

பகுப்பு:தமிழர் அளவியல்
பகுப்பு:அலகுகள்
1550கள் தமிழர் பார்வையில்

## அரசியல்
### தமிழ்நாடு
* தெலுங்குப் பேரரசு விஜயநகரப் பேரரசு தமிழ்நாட்டில் ஆட்சி. 

### தமிழீழம்
* யாழ்ப்பாண அரசு சங்கிலியன் ஆட்சியில்.

## பொருளாதாரம்
## கல்வி
## மொழியும் இலக்கியமும்
பாதிரி ஹென்றீக் ஹென்றீக்கஸ் என்பவர் கிறிஸ்தவ மதப்பரப்பாளராக போர்த்துகீசு நாட்டில் இருந்து வந்து பணிபுரிந்தவர். இவர்தான் முதன்முதலாக தமிழ் மொழியில் 1554ல் கிறிஸ்தவப் பாடல் நூலை அச்சிட்டவர்.
## சமயம்
## இசை தமிழர் 15ம் நூற்றாண்டு

## மேற்கோள்கள்


பகுப்பு:1550கள்
பகுப்பு:பத்தாண்டுகள் தமிழர் பார்வையில்